Ettepanek: NÕUKOGU OTSUS ühelt poolt Euroopa Liidu ja selle liikmesriikide ning teiselt poolt Filipiini Vabariigi vahelise partnerlus- ja koostöö raamlepingu protokolli allakirjutamise kohta, et võtta arvesse Horvaatia Vabariigi ühinemist Euroopa Liiduga /* COM/2014/0483 final - 2014/0223 (NLE) */





SELETUSKIRI Lisatud ettepanek kujutab endast õiguslikku vahendit ühelt poolt Euroopa Liidu ja selle liikmesriikide ning teiselt poolt Filipiini Vabariigi vahelise partnerlus- ja koostöö raamlepingu protokolli (edaspidi „protokoll”) allakirjutamiseks, et võtta arvesse Horvaatia Vabariigi ühinemist Euroopa Liiduga Vastavalt ühinemisaktile ühineb Horvaatia rahvusvaheliste lepingutega, mille Euroopa Liit ja selle liikmesriigid on alla kirjutanud või sõlminud, asjaomastele lepingutele lisatavate protokollide kaudu. Ühelt poolt Euroopa Liidu ja selle liikmesriikide ning teiselt poolt Filipiini Vabariigi vahelisele partnerlus- ja koostöö raamlepingule (edaspidi „leping”) kirjutati alla Phnom Penhis 11. juulil 2012. Leping on esitatud ratifitseerimiseks ja ei ole veel jõustunud. Nõukogu 14. septembri 2012. aasta otsusega[1] volitati komisjoni alustama asjaomaste kolmandate riikidega läbirääkimisi, et sõlmida kõnealused protokollid. Läbirääkimised Filipiinidega lõppesid edukalt protokolli parafeerimisega. Protokolliga inkorporeeritakse Horvaatia Vabariik lepingu osaliseks ja kohustatakse Euroopa Liitu looma lepingu autentse versiooni horvaadi keeles. Komisjon on läbirääkimiste tulemustega rahul ning palub nõukogul anda volitus protokollile Euroopa Liidu ja selle liikmesriikide nimel alla kirjutada. 2014/0223 (NLE) Ettepanek: NÕUKOGU OTSUS ühelt poolt Euroopa Liidu ja selle liikmesriikide ning teiselt poolt Filipiini Vabariigi vahelise partnerlus- ja koostöö raamlepingu protokolli allakirjutamise kohta, et võtta arvesse Horvaatia Vabariigi ühinemist Euroopa Liiduga EUROOPA LIIDU NÕUKOGU, võttes arvesse Euroopa Liidu toimimise lepingut, eriti selle artikleid 207 ja 209 koostoimes artikli 218 lõikega 5, võttes arvesse Horvaatia Vabariigi ühinemisakti, eriti selle artikli 6 lõiget 2, võttes arvesse Euroopa Komisjoni ettepanekut ning arvestades järgmist: (1) Vastavalt Horvaatia Vabariigi ühinemisakti artikli 6 lõikele 2 tuleb Horvaatia Vabariigi ühinemine ühelt poolt Euroopa Liidu ja selle liikmesriikide ning teiselt poolt Filipiini Vabariigi vahelise partnerlus- ja koostöö raamlepinguga (edaspidi „leping”) leppida kokku lepingule lisatud protokollis. Ühinemisakti artikli 6 lõike 2 kohaselt kohaldatakse sellise ühinemise suhtes lihtsustatud menetlust, mille alusel protokoll sõlmitakse liikmesriikide nimel ühehäälselt tegutseva nõukogu ja asjaomaste kolmandate riikide vahel. (2) 14. septembril 2012 volitas nõukogu komisjoni alustama läbirääkimisi asjaomaste kolmandate riikidega[2]. Läbirääkimised Filipiini Vabariigiga lõppesid edukalt protokolli parafeerimisega. (3) Protokollile tuleks alla kirjutada, eeldusel et see sõlmitakse hilisemal kuupäeval, ON VASTU VÕTNUD KÄESOLEVA OTSUSE: Artikkel 1 1. Käesolevaga antakse luba kirjutada Euroopa Liidu ja selle liikmesriikide nimel alla ühelt poolt Euroopa Ühenduse ja selle liikmesriikide ning teiselt poolt Filipiini Vabariigi vahelise partnerlus- ja koostöö raamlepingu protokoll, et võtta arvesse Horvaatia Vabariigi ühinemist Euroopa Liiduga, tingimusel et kõnealune protokoll sõlmitakse. 2. Protokolli tekst avaldatakse koos selle sõlmimise otsusega. Artikkel 2 Nõukogu eesistuja on volitatud määrama isiku(d), kellel on õigus liidu ja selle liikmesriikide nimel protokollile alla kirjutada. Artikkel 3 Käesolev otsus jõustub selle vastuvõtmise päeval. Brüssel, Nõukogu nimel eesistuja [1] Nõukogu otsus, millega antakse luba alustada läbirääkimisi, et teha lepingutes, mis on alla kirjutatud või sõlmitud kas Euroopa Liidu või Euroopa Liidu ja selle liikmesriikide ning ühe või mitme kolmanda riigi või rahvusvahelise organisatsiooni vahel, kohandusi seoses Horvaatia Vabariigi ühinemisega Euroopa Liiduga (nõukogu dokument 13351/12 LIMITED). [2] Nõukogu otsus, millega antakse luba alustada läbirääkimisi, et teha lepingutes, mis on alla kirjutatud või sõlmitud kas Euroopa Liidu või Euroopa Liidu ja selle liikmesriikide ning ühe või mitme kolmanda riigi või rahvusvahelise organisatsiooni vahel, kohandusi seoses Horvaatia Vabariigi ühinemisega Euroopa Liiduga (nõukogu dokument 13351/12 LIMITED). LISA järgmise dokumendi juurde: Ettepanek: NÕUKOGU OTSUS ühelt poolt Euroopa Liidu ja selle liikmesriikide ning teiselt poolt Filipiini Vabariigi vahelise partnerlus- ja koostöö raamlepingu protokolli allakirjutamise kohta, et võtta arvesse Horvaatia Vabariigi ühinemist Euroopa Liiduga Ühelt poolt Euroopa Liidu ja selle liikmesriikide ning teiselt poolt Filipiini Vabariigi vahelise PARTNERLUS- JA KOOSTÖÖ RAAMLEPINGU PROTOKOLL, millega võetakse arvesse Horvaatia Vabariigi ühinemist Euroopa Liiduga BELGIA KUNINGRIIK, BULGAARIA VABARIIK, TŠEHHI VABARIIK, TAANI KUNINGRIIK, SAKSAMAA LIITVABARIIK, EESTI VABARIIK, IIRIMAA, KREEKA VABARIIK, HISPAANIA KUNINGRIIK, PRANTSUSE VABARIIK, HORVAATIA VABARIIK, ITAALIA VABARIIK, KÜPROSE VABARIIK, LÄTI VABARIIK, LEEDU VABARIIK, LUKSEMBURGI SUURHERTSOGIRIIK, UNGARI, MALTA, MADALMAADE KUNINGRIIK, AUSTRIA VABARIIK, POOLA VABARIIK, PORTUGALI VABARIIK, RUMEENIA, SLOVEENIA VABARIIK, SLOVAKI VABARIIK, SOOME VABARIIK, ROOTSI KUNINGRIIK, SUURBRITANNIA JA PÕHJA-IIRI ÜHENDKUNINGRIIK, kes on Euroopa Liidu lepingu ja Euroopa Liidu toimimise lepingu osalised, edaspidi „Euroopa Liidu liikmesriigid”, keda esindab Euroopa Liidu Nõukogu, ja EUROOPA LIIT, edaspidi „Euroopa Liit”, ühelt poolt ning FILIPIINI VABARIIK, edaspidi „Filipiinid”, teiselt poolt, käesolevas protokollis edaspidi „lepinguosalised”, VÕTTES ARVESSE Horvaatia Vabariigi ühinemist Euroopa Liiduga 1. juulil 2013, ARVESTADES, et ühelt poolt Euroopa Liidu ja selle liikmesriikide ning teiselt poolt Filipiini Vabariigi vahelisele partnerlus- ja koostöö raamlepingule kirjutati alla Phnom Penhis 11. juulil 2012; ARVESTADES, et leping Horvaatia Vabariigi ühinemise kohta Euroopa Liiduga (edaspidi „ühinemisleping”) kirjutati alla Brüsselis 9. detsembril 2011; ARVESTADES, et vastavalt ühinemisakti artikli 6 lõikele 2 lepitakse Horvaatia Vabariigi raamlepinguga ühinemine kokku kõnealuse raamlepingu protokolli sõlmimise teel, ON KOKKU LEPPINUD JÄRGMISES: Artikkel 1 Käesolevaga saab Horvaatia Vabariik osaliseks ühelt poolt Euroopa Liidu ja selle liikmesriikide ning teiselt poolt Filipiini Vabariigi vahelisele partnerlus- ja koostöö raamlepingule, mis allkirjastati 11. juulil 2012 Phnom Penhis, ning võtab vastu raamlepingu teksti ja võtab kõnealust teksti arvesse sarnaselt teiste Euroopa Liidu liikmesriikidega. Artikkel 2 Sobiva aja jooksul pärast käesoleva protokolli parafeerimist edastab Euroopa Liit oma liikmesriikidele ja Filipiinidele raamlepingu horvaadikeelse versiooni. Alates käesoleva protokolli jõustumise kuupäevast on käesoleva artikli esimeses lauses viidatud keeleversioon autentne samadel tingimustel kui bulgaaria-, eesti-, hispaania-, hollandi-, inglis-, itaalia-, kreeka-, leedu-, läti-, malta-, poola-, portugali-, prantsus-, rootsi-, rumeenia-, saksa-, slovaki-, sloveeni-, soome-, taani-, tšehhi-, ja ungarikeelne tekst. Artikkel 3 Käesolev protokoll on raamlepingu lahutamatu osa. Artikkel 4 (1) Euroopa Liit, Euroopa Liidu Nõukogu liikmesriikide nimel ja Filipiinid kiidavad käesoleva protokolli heaks oma menetluse kohaselt. Lepinguosalised teatavad teineteisele selleks vajalike menetluste lõpuleviimisest. Heakskiitmiskirjad antakse hoiule Euroopa Liidu Nõukogu peasekretariaati. (2) Käesolev protokoll jõustub viimase heakskiitmiskirja hoiuleandmise kuupäevale järgneva kuu esimesel päeval, kuid mitte enne raamlepingu jõustumist. Artikkel 5 Käesolev protokoll koostatakse kahes eksemplaris bulgaaria, eesti, hispaania, hollandi, horvaadi, inglise, itaalia, kreeka, leedu, läti, malta, poola, portugali, prantsuse, rootsi, rumeenia, saksa, slovaki, sloveeni, soome, taani, tšehhi ja ungari keeles, kusjuures kõik nimetatud tekstid on võrdselt autentsed. SELLE KINNITUSEKS on täievolilised esindajad käesolevale protokollile alla kirjutanud. Sõlmitud ... ... aasta ...kuu ... päeval EUROOPA LIIDU JA SELLE LIIKMESRIIKIDE NIMEL FILIPIINI VABARIIGI NIMEL